Isojenantilliensirkku

Isojenantilliensirkku (Melopyrrha violacea) on tangaroihin kuuluva lintulaji. Lajia tavataan Karibianmeren saarilta.

Koko ja ulkonäkö
pienoiskuva|left|Isojenantilliensirkkunaaras.
Isojenantilliensirkku voi kasvaa 14–18 cm pitkäksi ja ruumiinrakenteeltaan se on tukevahko. Sukupuolet eroavat hieman toisistaan ulkonäöltään. Isojenantilliensirkkukoiras on väriltään musta lukuun ottamatta ruskehtavan oransseja silmäkulmajuovia, kurkkua ja alaperää. Naaras on väritykseltään hieman harmahtavampi. Linnun nokka on kookas, kartionmuotoinen ja väriltään musta.

Levinneisyys ja elinympäristö
Isojenantilliensirkkua tavataan muun muassa Jamaikalta, Hispaniolan saarelta, Bahamalta, Caymansaarilta ja Turks- ja Caicossaarilta. Lajin elinympäristöä ovat monentyyppisten metsien tiheiköt ja pensaikot erityisesti vuoristoisilla alueilla. Isojenantilliensirkut syövät hedelmiä, siemeniä ja kukkien nuppuja. Linnun pesimäkausi on huhtikuulta kesäkuulle ja se tekee pesänsä kuolleen puun koloon.

Lähteet

Luokka:Tangarat